Käesolev saade on valminud tänu J.Meyeri koostööpartnerite toele.
Piibel ütleb, et Jeesus määris muda selle pimeda silmadele
ja käskis siis selle lähedalasuvas tiigis maha pesta.
Asja iva on selles,
et sa ei saa öelda pimedale inimesele: "Mine sinna!"
"Vabandust, Jeesus, aga ma ei näe!"
IGAPÄEVAELU RÕÕMUD
Olen Piiblis märkinud kõik kirjakohad, mis räägivad suust ja sõnadest
ja mõtlen endamisi: "Armas aeg!"
Tundub, et Jumal on selle teema kohta öelnud enam kui millegi muu kohta,
mistõttu järelikult on see äärmiselt tähtis.
Seda on näha juba 1Moosese raamatu esimestes salmides.
"Alguses lõi Jumal taeva ja maa ja maa oli tühi ja paljas."
Kuid nende kahe salmi vahel juhtus midagi.
Jumal ei loonud segadust ega kaost.
Me arvama, et see oli see aeg, mil' Saatan ja osa inglitest langes
ning maa oli tühi ja paljas ning kujuta.
Et oli kui vaid pimedus ja suur segadus igal pool.
Kuid ma märksin midagi alles 2 päeva tagasi...
"...ja Jumala Vaim hõljus..."
Ta ootas...
...ja siis Jumal ütles:
"Saagu valgus!" ja Püha Vaim asus tööle.
Usun, et Püha Vaim hõljub ka sinu elu kohal
ja igalühel meist on terve armee ingleid,
kes maigutavad igavusest suud,
sest nad saavad tegutseda vaid siis, kuid sina ütled Jumala sõna välja!
Inglid reageerivad Jumala sõna ja mitte virisemise või vingumise peale.
Seetõttu pead need inglid tööle panema!
Püha Vaim hõljub...
Ära kuuluta kohe hommikul ärgates kui metsas kõik on,
ajades seeläbi asju veelgi hullemaks.
Kuuluta seda, mida Jumal ütleb.
"See asi võib muutuda!"
"Jumala jaoks pole miski võimatu!"
"Vahet pole, kuidas näib,
kui kaua see asi on surnud, või kas ta juba haiseb -
Jumal on endiselt Jumal!"
Ma ei püüa teid siin kuidagi lihtsalt vaimselt üles õhutada,
aga ma tõesti usun sellesse.
Ma olen näinud seda toimimas omaenda elus.
Hesekieli 37:1
"Issanda käsi tuli mu peale;
ja Issand viis mind Vaimus välja ning pani mu maha keset orgu -
ja see oli täis luid.
Siis ta viis mu neist ümbertringi mööda, ja vaata, neid oli oru põhjas väga palju,
ja vaata, need olid väga kuivanud."
Need polnud vaid lihtsalt luud, aga väga kuivanud luud.
Ja ta küsis minult: Inimesepoeg, kas need luud peaksid saama elavaks?”
See on otsekui Jumal küsiks sinu käest:
"Mu laps, usud sa, et ma võiks muuta selle olukorra?"
Usud sa, et ma võin olla eluks surnule?
Usud sa, et ma võin endiselt äratada Laatsaruse surnuist?
Võib-olla peaksid nimetama oma probleemi Laatsaruseks,
minema koju ja ütlema talle: "Sind ootab ees ülestõusmine!"
"Sa tuled hauast välja!"
"Kas need luud peaksid saama elavaks?"
"Ja ta küsis minult: Inimesepoeg, kas need luud peaksid saama elavaks?”
Aga mina vastasin: Issand Jumal, seda tead sina!”
Mulle tohutult meeldib järgmine lause:
"Siis ta ütles mulle: Kuuluta prohvetlikult nendele luudele
ja ütle neile: Kuivanud luud, kuulge Issanda sõna!"
Teate, ma olen nii pikka aega kuulutanud Jumala Sõna
ja rääkinud neist samadest asjadest, sest need on nii tähtsad.
Samas pidanud valvama iseennast mõtte eest:
"Nad on kuulnud seda mustmiljon korda!"
Kuid Jumal ütles mulle, et igakord, kui taas kõnelema lähen,
pean tegema seda mõttega, otsekui ükski kohalviibijaist
poleks ealeski kuulnud seda, mida neile taaskord õpetan.
Sest tead, mis?
Saalis võib olla 200-1000 inimest, kellel pole aimugi,
et inimese suusõnad on seotud tema probleemidega.
Ma käisin aastaid kirikus, enne, kui sellest teada sain.
Kuuluta prohvetlikult nendele luudele...
Nõnda ütleb Issand Jumal nendele luudele:
Vaata, ma toon teie sisse vaimu ja te saate elavaks.
Ja ma panen teie külge kõõlused, kasvatan teie peale liha,
katan teid nahaga ja annan teie sisse vaimu,
ja te saate elavaks.
Ja te saate tunda (ja mõista),
et mina olen Issand (ainus valitseja,” kes ootab lojaalsust ja sõnakuulekust).
Ja ma kuulutasin prohvetlikult, nagu mind kästi."
Mida iganes Jumal sulle ütleb - tee seda!
"Ma tunneks end ikka täieliku idioodina,
kui mööda tuba ringi käies kuulutaks mittemillelegi."
"Kuidas ma käin mööda tuba ja kuulutan kõiki neid tõotusi nagu:
"Ma olen pea ja mitte saba!"
"Kõike, mille külge oma käe panen, saadab edu!"
"Mul on Püha Vaim ja Temast lähtuv rõõm, rahu ja õigus."
"Jumal armastab mind!"
Sa ütled: "See oleks ju napaks, kui seda teeksin!"
Aga mul pole vahet, kui napakas see ka poleks,
kui see toob mulle võidu!
Keegi rääkis mulle sellest 2 nädalat tagasi,
et teaduslikult on tõestatud,
et sa usud enam seda, mida sa ise välja ütled
kui seda, mida teised sulle ütlevad.
See on tõesti väärt naermist!
Mõtle siis, kui hävitav see on, kui sa pidevalt kordad:
"Ma olen nii loll ega saa kunagi midagi õigesti tehtud!"
"Ma olengi üks suur paksmagu
ja mida iganes ma ka ei teeks, ma ei võta iial kaalust alla!"
"Mul ei saa kunagi olema piisavalt raha,
sest kui mul tekkibki natuke rohkem, võtab Saatan selle kohe mult' ära."
Olen plaaninud juba mõnda aega
kirjutada uut raamatut suusõnade kohta
ja kui see peaks ilmuma,
panen esikaanele pildi lukuga suust, mille luku saab kinni tõmmata.
Mis te arvate, kas see jõuaks rahvale kohale?
Paneks äkki pealkirjaks: "Suu lukku."
Sa usud enam iseenda kui teiste sõnu!
Nii et isegi kui ma ütlen sulle, et Jumal armastab sind,
aga sina leelotad ikka ühes rütmis, et sa ei tunne seda...
Selle asemel, et kulutada oma energiat millegi negatiivse peale,
siis kui sul tõesti pole ilmutust sellest, et Jumal armastab sind,
siis korda endale järgneva 30 päeva jooksul
iga päev ja kõva häälega: "Jumal armastab mind!"
Peegli ette minnes, ütle: "Jumal armastab mind!"
30 päeva möödudes hakkad seda ka lõpuks mõistma.
Selles see probleem ongi,
et me ootame Jumala sõnumeid kellegi teise kaudu.
Et teised õpiks ja uuriks Jumala Sõna, jagades seda siis meiega.
Arvame, et kui maandume kirikupinki ja teised seda siis meiega jagavad,
hakkavad asjad toimima.
Aga ei hakka!
Markuse 4:24 on öeldud:
Pange tähele, mida te kuulete!
Mis mõõduga teie mõõdate, sellega mõõdetakse ka teile."
See on ka põhjus, miks Saatan püüab esimesel võimalusel
röövida seda sõna, mida olete kuulnud.
Ja üks viis, kuidas ta seda teeb, on see,
et ta annab teile midagi uut, mille pärast muretseda.
Ta ei taha jätta sulle grammi võrdki aega mõelda selle üle, mida just kuulsid.
Enamus teist ei suudaks öelda praegu, mida eelmisel pühapäeval kirikus räägiti.
Paljud teist ei mäleta isegi minu eileõhtust jutlust.
Teile küll meeldis see, kuid te ei mäleta, millest jutt käis.
Ma ei ütle, et keegi ei mäleta, aga osad küll.
Miks see on nii?
Sest te pole isegi mõelnud selle peale.
Ostke CD'id ja tehke märkmeid.
Eriti, kui tegu on teemaga, mis teid otseselt puudutab.
Vahet pole, kui kuulate seda kasvõi 10 korda.
Osad inimesed on öelnud,
et on kuulanud mõnda õpetustesarja 100 korda
ja lõpuks sellele pihta saanud.
Rääkisin ühe tüdrukuga, kellel olid söömishäired.
Ta vanemad olid juba peaaegu pankrotis,
et hoida tütart erinevates med.asutustes ja leida talle abi.
Kuni tüdruk leidis mu raamatu "Mõistuse lahingväli".
Ta ütles, et igakord, kui tal tekkis vajadus
oksendada välja kõik söödu,
läks ta WC'sse, istus oma käte peal ja luges "Mõistuse lahinguvälja".
Täna aga on täiesti terve ja vaba ning aitab teisi!
Vahel tuleb olla radikaalne!
Omaette kõva häälega kodus rääkimine on selle kõrval veel pisiasi!
Roomlastele 4:17
"No ma ei tea... See kõlab ikka kuidagi imelikult.
Olen käinud kirikus 40 aastat ja pole eales midagi sellist kuulnud!"
No ehk see ongi põhjuseks, miks täna siin oled,
sest sa oled valmis millekski uueks.
Roomlastele 4:17
"Nõnda nagu on kirjutatud:
Ma olen su pannud paljude rahvaste isaks!” -
Jumala ees, keda ta on uskunud,
kes teeb elavaks surnud ja kutsub olematuid nagu olevaid."
Jumal kutsub asju, mida veel pole, otsekui need juba oleks
ja meie tunnistus peab ühtima Tema omaga.
Muide, sõna "tunnistus" tähendab kreeka keeles:
"Öelda sama asja, mida Jumal ütleb."
Need salmid räägivad Aabrahamist
ja Jumala tõotusest kinkida Aabrahamile ja Saarale laps.
Ajal, kus Saara oli juba liiga vana ja ammu lapse saamise east väljas
ning Aabraham oli 100 aastane ja Piibli sõnul "sama hea kui surnud".
Kui Jumal neile oma tõotuse andis, muutis Ta ka tema nime.
Tol ajal oli nimedel palju suurem tähendus kui täna.
Jumal nimetas Aabrami ümber Aabrahamiks,
mis tähendas "paljude rahvaste isa".
Igakord, kui Ta Aabrahami nimetas, oli see kui kinnitus sellest:
"Sul saab olema palju lapsi, sul saab olema palju lapsi!"
Ja igakord kui Aabraham ise oma nime ütles, kõlas:
"Mul saab olema palju lapsi, mul saab olema palju lapsi!"
Ma ei küll ei tea, mida Saara endast arvas,
kuid 90-aastastel võib esineda probleeme suhtumisega.
Tal polnud iialgi lapsi olnud ja tol ajal oli see ikka täiega teema!
Ka tema nimi oli algus Sarah, aga Jumal muutis selle Saaraks,
mis tähendas "printsessi".
Ta pidi muutma oma suhtumist,
et Jumal saaks teha oma töö ja viia täide oma tõotuse nende elus.
Saara: "Ma olen printsess, ma olen printsess!"
Aabraham: "Mul saab olema palju lapsi ja see printsess siin toob nad ilmale!"
See, mida süda täis, sellest suu räägib.
Kui oled mures, tuleb see välja.
Kui oled kellegi vastu, tuleb see peagi välja.
Kui miski sulle pinda käib, võid ju mõnda aega vakka olla,
aga mingi hetk tuleb see ikka välja.
Nii et me peame paluma asjade pärast, kuulutama neid ja siis ka tegutsema.
Nii nagu Maarja ütles sulastele: "Mida iganes Jeesus ütleb, seda tehke!"
Ma ütlen teile seda sama: "Mida iganes Jeesus ütleb, seda tehke!"
Jumal võib üsnagu vabalt paluda sul teha asju,
mis pole eriti loogilised.
Ma ei tea, kaua sa Jeesust tunned,
aga Talle meeldib vahel asju pea peale pöörata.
Ta on ettearvatavalt ettearvamatu.
Tema puhul on igati ettearvatav, et Ta on ettearvamatu.
Piisab sellest, kui vaadata, kuidas Ta inimesi tervendas!
Ma ei mäleta küll, et Ta oleks kedagi ühel ja samal moel tervendanud.
Seal oli see pime mees, kes ootas, et Jeesus tervendaks ta.
Ja mida Jeesus tegi? Sülitas maha ja voolis väikese mudapallikese.
Kuulge, see on ju täiega üle võlli!
Tahaks kangesti öelda: "Jeesus, see pole kõige hügieenilisem."
"Kui juba ime tegemiseks läheb, kas ei võiks siis juba puhtal moel?"
Einoh tõsiselt, mõelge, kuidas te ise reageeriks?
Piibel ütleb, et Ta määris seda muda selle mehe silmadele
ja käskis siis minna tiigi äärde silmi pesema.
Aga sa ei saa ju öelda pimedale: "Mine sinna!"
"Vabandust, Jeesus, aga ma ei näe!"
"Ma eeldavasti ei jõua sinna eluga."
Aga see oli see kivi, mille see pime mees pidi eest veeretama, et võtta ususamm.
Kui Jeesus oli käskinud tal minna pesema oma silmi tiigi ääres,
ütleb Piibel väga selgelt, et ta läks ja tuli tagasi nägijana.
Jeesus ütles: "Mine!", ta läks ja tuli tagasi nägijana.
Nii et kui Jumal käsib ka sul minna, aga sina vahid ikka koha peal ringi,
pole ka ime, et sa midagi ei näe!
10 pidalitõbist kisendamas: "Tervenda meid, tervenda meid!"
Tol ajal, kui pidalitõbine sai terveks,
pidi ta saama sellekohase kinnituse ka preestrilt,
kelle sõna peale võis ta tagasi kogukonda pöörduda.
Nende seadus oli selline.
Luuka 17:11-19 hüüdsid pidalitõbised Jeesusele: "Tervenda meid!"
Ta ütles: "Ma teen seda, nii et minge näidake end preestrile."
"Aga me oleme endiselt haiged! Mida on meil näidata?"
"Vaata Jeesus, pidalitõbi on selle sõrme juba täitsa ära söönud
ja vaata seda nina... seda pole nagu ollagi."
Aga Piibel ütleb, et nad läksid ja said terveks selle mineku ajal.
Sa pead hakkama liikuma.
Sa ütled: "Mu elus ei sünni midagi!"
No ega seisvat autot saa ju ka juhtida.
Kurb asi on see,
et nad näitasid end preestritele, kes kuulutasid nad puhtaks
ja nad olid valmis alustama oma uhiuut elu,
kuid ainult üks kümnest tuli tagasi, et tänada Jeesust.
Päris kurb, kas pole?
Jeesusel oli kummaline komme paluda inimestel teha asju,
mis olid ebaloogilised.
"Veereta see kivi eest!"
"Ma ei saa! See kivi on ju palju suurem minust
ja pealegi see "surnu" juba lehkab seal hauas.
Kui ma kivi eest veeretan, on terve ilm haisu täis.
Miks sa üldse lasid tal surra?"
Jeesus otsis usku.
Sa ütled: "Aga mul on usku!"
Tõesti? On see nähtav ka või?
Sõnad ei loe midagi, kui su usk reaalselt välja ei paista.
Näita mulle oma usku!
Sest tegelikult kuulen ma su suust nii usku kui ka uskmatust ja kahtlusi.
Näita Jumalale oma usku seeläbi,
et palvetad koheselt ega muretse millegi pärast,
vaid palud kõigi nende asjade pärast.
Jätka palumist, küsimist, koputamist ja asjade kuulutamist.
Otsusta juba täna õhtul elada teadlikult Jumalale alistunud elu
ja uskuda, et kui Ta palub sul midagi teha,
siis sa saad sellega ka hakkama.
Isegi siis, kui sul pole aimugi, millega tegu või kuidas seda teha.
Sa vähemalt hakkad liikuma selles suunas,
paludes Jumalalt kogu teekonnaks jõudu.
Nad sai terveks, kui nad läksid.
Pime läks ja tuli nägijana tagasi.
Jeesusel oli kombeks öelda jalutuile: "Tõuse üles!"
Piiblis oli mitmeid jalutuid ja halvatuid, kes Ta juurde tulid
ja Ta ütles neile: "Tõuse püsti!"
Kuidas palun?
Seal oli üks mees, kes oli jalutuna lebanud tiigi ääres 38 aastat.
Mulle meeldib see lugu ja ma võikski sellest rääkima jääda.
Kus iganes ma ka ei käi, ma alati räägin sellest loost.
Ükskõik, mis rahvus ka ei oleks - neile kõigile meeldib see!
See lugu on kirjas Johannese 5:1-9,
kus palju jalutuid lebas tiigi ääres.
Kord aastas selgas ingel tiigi vett
ja kes seejärel esimesena vette sai, sai ka oma ime.
Nii et kõik lebasid seal ümber tiigi ja ootasid oma imet.
Milline suurepärane pilt passiivsusest!
"Oo, ma seekord ei jõudnud esimesena,
nii et pean aasta veel ootama.
Aga ehk siis järgmisel aastal?"
Jeesus aga tuli, vaatas selle mehe peale
ja kuigi ta teadis täpselt selle mehe olukorda,
küsis Ta ometigi mehelt, kaua ta on jalutu olnud?
Mees oli küsimusest šokis, aga vastas siis, et 38 aastat.
"Oo, pole midagi öelda - päris pikk aeg!"
Nii küsib ka Jumal sinult:
"Kui kaua sa oma supi sees oled olnud?"
Kui vana sa oled ja kaua oled elanud koos Jumalaga?
Mida sul on sellest ajast ette näidata?
Kui paljusid sa oled aidanud,
või mida teed iga päev selleks, et kellegi teise elu paremaks muuta?
"No ma ei tea...Ma ootan, et näha, mida Jumal tahab, et ma teeks."
"Ma ei tea, mis mu and on..."
Ma ka ei tea!
Aga kuna ma oskan rääkida, siis ma räägin.
Leia miski, mida sa enam vähem hästi oskad
ja lase käia!
"Kui kaua sa oled siin lamanud?" - "38 aastat."
Ta ütles: "Isand! Mul pole kedagi, kes mind tiiki aitaks."
Esimene viga: "Ma tahan, et keegi tuleks ja teeks midagi minu eest ära."
Las ma öelda teile:
ma oleks selle 38 aasta jooksul end vihmaussina tiigi kaldale vingerdanud.
Ma oleks hoidnud nii tiigi ääre ligi, et kui Jeesus oleks aasta pärast tulnud,
oleks ma mõelnud: "Mulle aitab! Ma ei oota enam ühtki aastat.
Ma kukutan end tiiki ja kui Sa mind ei tervenda,
siis ma lihtsalt kärvangi sinna!"
"Mul pole kedagi, kes mind tiiki viiks ja igakord jõuab keegi minust ette."
Jeesus ei vastanud: "Oh sa vaeseke!"
"Uskumatu, et 38 a jooksul pole keegi sind aidanud
ja kõik jooksevad sust' ette. Oh aeg!"
Jeesus vaatas talle otsa ja ütles selgelt ning konkreetselt:
"Tõuse üles!"
Võimalik, et Jumal tõi su siia konverentsile üsna kaugelt
ja sa maksad kõva raha nii oma hotteli kui toidu eest
lihtsalt selleks, et kuulda mind ütlemas: "Tõuse üles!"
Ja siis Ta jätkas: "Tee oma ase korda ja võta endaga ühes!"
Ehk siis - korista kogu see segadus enda järel, mille lamades põhjustasid!
Osad teist on end küll püsti ajanud,
kuid jätnud koristamata need jamad, mida Jumal on käskinud.
Võib-olla peaksid minema tagasi teatud inimeste juurde,
et oma asjad nendega korda saada,
aga sa jätad selle osa tegemata.
Sa ei liiguta oma kivi, vaid ootad lihtsalt ülestõusmist.
Sa ootad Jumala osa, aga ei täida enda oma.
Asjade edasilükkamine on tõeline varas! Nii petlik!
Sa mõtled: "No küll ma teen! Küll ma teen selle ära."
Aga millal? Millal sa seda teed?
"Varsti...Siis, kui aeg on õige."
Kui Jumal pole käskinud sul oodata, on õige aeg just praegu.
Me peame oleme aktiivsed ja tegema oma osa.
Jumal võib paluda sul teha asju, mis tunduvad ebaloogilised
või mis ei tundu toimivat.
Kui sa aga siiski teed, mida Ta palub sul teha,
saad kogema ka imelisi imesid oma elus.
Jumal tõesti on ustav ja täidab alati oma osa.
Kuid ka meie peame tegema oma osa, et saada kätte oma ime.
Jeesus tõi küll Laatsaruse tagasi ellu,
kuid rahvas oli see, kes pidi hauakivi ära veeretama.
Nad tegid oma osa ja Tema oma osa.
Täna pakume sulle minu tunnistusega DVD'd "One Life" ("Üks elu"),
mis ma usun on julgustuseks sulle sellest,
et Jumal õnnistab sind kahekordselt su vaeva eest.
Enamus teist teab, et mu isa kuritarvitas mind seksuaalselt.
Kuid Jumal on taastanud, uuendanud ja uuesti täitnud mind,
andes minu läbi teile teada,
et kui Jumal teeb midagi teiste heaks, teeb Ta seda ka sinu heaks.
Usun, et see DVD on sulle õnnistuseks.
Mu isa, kes oleks pidanud kaitsma mind,
vägistas mind enne mu 18 sünnipäeva vähemalt 200 korda.
Kuidas on võimalik, et peale seda kõike täna siin teie ees seisan,
just sellisena nagu täna olen,
kui Jumal poleks elus ja täie tervise juures.
Kuula Joyce'i lugu, mis räägib sellest,
kuidas kuritarvitatud ohvrist sai võidukas inimene Kristuses.
Tellitav J.Meyeri kodulehe kaudu.
Kuigi olin kuritarvitatud ja hüljatud,
keegi ei aidanud mind ja mul oli tunne, et see ei lõppe iial...
Siis ometigi keset seda kõike tuli Jumal...
Tellitav J.Meyeri kodulehe kaudu.
Kas taastumine on võimalik?
Ta vaatate just kedagi, kes on tunnistus sellest, et on!
Joyce'i naistekonverentsidele pole sarnast!
See on wau!
Lihtsalt hämmastav!
Su mõtlemine haiseb igavesti, kui sa ei tea tõde.
Naudin täiega!
See pole vaid naistele.
Lõpeta oma jamadest rääkimine ja räägi vastustest, mis on kirjas Piiblis.
Täpsem info konverentside kohta J.Meyeri kodulehelt.
Kas nüüd saate aru, miks teil on nii palju probleeme?
Täpsem info konverentside kohta J.Meyeri kodulehelt.
Usud sa imedesse?
Me oleme neid näinud oma silmaga
Usume, et Jumal töötab läbi tavaliste inimeste
nagu sina ja mina,
et kinkida imesid hädasolijaile
Läbi J.Meyeri misjoniteenistuse saab puudutatud kogu maailm.
LOOTUSE KÄSI
Tõlge: Anne-Ly Raukas
Käesolev saade valmis tänu J.Meyeri teenistuspartnerite toele.